DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR

Toisc go bhfuil tionchar domhanda ag an digitiú agus an tidirnascadh ar an ngeilleagar agus an tsochaí, leathnaíonn tromchúis na bhfadhbanna i bhfad thar theorainneacha aon Bhallstáit amháin. Dá bhrí sin, is gá idirghabháil ar leibhéal an Aontais. Sa chomhthéacs ina bhfuilimid faoi láthair agus ag amharc ar na cásanna atá amach romhainn, is léir nach bhféadfadh gníomhaíochtaí aonair na mBallstát agus cur chuige ilroinnte maidir leis an gcibearshlándáil, agus go háirithe maidir leis an ngné láidir trasteorann de, méadú a chur ar chibear-athléimneacht an Aontais i gcoitinne.

Cad é an breisluach atá le beart a dhéanamh ar leibhéal an Aontais Eorpaigh?

5.Cur leis an trédhearcacht fhoriomlán maidir le dearbhú cibearshlándála táirgí agus seirbhísí TFC chun an mhuinín sa mhargadh aonair digiteach agus sa nuálaíocht dhigiteach a mhéadú.

3.Cur le hinniúlachtaí ar leibhéal an Aontais chun gníomhaíochtaí na mBallstát a chomhlánú, go háirithe i gcás géarchéimeanna cibearshlándála trasteorann.

2.Feabhas a chur ar an gcomhar agus ar an gcomhordú ar fud na mBallstát agus in institiúidí, gníomhaireachtaí agus comhlachtaí an Aontais.

Is iad seo a leanas cuspóirí sonracha oibríochtúla an tionscnaimh seo:

Bíonn tionchar ag na fadhbanna sin ar chibear-athléimneacht iomlán an Aontais agus ar fheidhmiú éifeachtach an mhargaidh inmheánaigh.

•Acmhainní scaipthe agus cineálacha cur chuige éagsúlaithe maidir leis an gcibearshlándáil in institiúidí, gníomhaireachtaí agus comhlachtaí an Aontais.

Is iad na teicneolaíochtaí digiteacha agus an tidirlíon croílár an gheilleagair Eorpaigh agus na sochaí Eorpaí. Tá earnálacha eacnamaíocha criticiúla amhail iompar, fuinneamh, sláinte nó airgeadas ag brath níos mó agus níos mó ar chórais gréasán agus faisnéise chun a bpríomhghnóthaí a reáchtáil. Cruthaíonn Idirlíon na Rudaí Nithiúla naisc idir nithe agus daoine trí bhíthin líonraí cumarsáide. Tá deiseanna nach bhfacthas a macasamhail cheana agus leochaileachtaí ag eascairt as na dálaí nua sin. Tá méadú mór tagtha ar an líon cibeareachtraí. Tiocfaidh méadú níos mó fós ar chastacht, minicíocht agus "dromchla" a dtionchair – idir sheirbhísí riachtanacha agus phróisis dhaonlathacha agus eile.

B.Réitigh

Cad iad na roghanna lenar féidir na cuspóirí a bhaint amach? An bhfuil rogha thosaíochta ann nó nach bhfuil?

Sa mheasúnú tionchair seo déantar tacar roghanna beartais sonrach a scrúdú, lena gcumhdaítear an tathbhreithniú ar Ghníomhaireacht an Aontais Eorpaigh um Shlándáil Gréasáin agus Faisnéise (ENISA) agus an deimhniú i ndáil le slándáil TFC.

Athbhreithniú ar ENISA

Rogha 0 - Cás bonnlíne - Baineann an rogha seo leis an status quo a choinneáil. Dhéanfaí sainordú ENISA a leathnú agus leanfadh cuspóirí agus cúraimí na Gníomhaireachta de bheith mar an gcéanna den chuid is mó, agus na cúraimí a chuirfí ar ENISA ag dlí an Aontais ina dhiaidh sin (e.g. an Treoir maidir le slándáil gréasán agus faisnéise) á gcur san áireamh.

Rogha 1 - Dul in éag shainordú ENISA (deireadh a chur le ENISA). Is é a thiocfadh as an rogha seo deireadh a chur le ENISA nuair a bheadh téarma a shainordaithe istigh (Meitheamh 2020), agus, b'fhéidir, a chuid inniúlachtaí/gníomhaíochtaí a athdháileadh ar leibhéal an Aontais agus/nó ar an leibhéal na mBallstát.

Rogha 2 - "ENISA Athchóirithe". Chuirfeadh sé sin leis an sainordú atá ag ENISA faoi láthair, d'fhonn athruithe roghnaitheacha a ghlacadh lena gcuirfí na hathruithe atá ag teacht ar thimpeallacht na cibearshlándála san áireamh. Bhainfeadh an Ghníomhaireacht sainordú buan amach, bunaithe ar na bunchlocha tábhachtacha seo a leanas: cuidiú chun beartas an Aontais a fhorbairt agus a chur chun feidhme; fothú acmhainní; eolas agus faisnéis; cúraimí a bhaineann leis an margadh; taighde agus nuálaíocht; comhar oibríochtúil agus bainistiú géarchéime.

Rogha 3 - Gníomhaireacht cibearshlándála an Aontais a bhfuil inniúlachtaí oibríochtúla iomlána aici. Tugtar le tuiscint leis an rogha seo go ndéanfaí ENISA a athchóiriú trí thrí phríomhfheidhm a thabhairt le chéile: 1. Feidhm beartais/chomhairleach; 2. Ionad faisnéise agus saineolais, agus 3. Foireann Phráinnfhreagartha Ríomhaire (CERT). Den chuid is mó, is é a thabharfaí le tuiscint leis an rogha seo an tathrú céanna i raon feidhme an tsainordaithe agus atá i rogha 2. Chuirfí cúraimí breise leis, áfach, i réimse na práinnfhreagartha agus an bhainistithe géarchéime, sa chaoi agus a chumhdófaí saolré iomlán na cibearshlándála agus ina rachfaí i ngleic le cibeartheagmhais a chosc, a bhrath agus freagairt dóibh.

Deimhniú

Rogha 0 - Cás bonnlíne - Dada a dhéanamh. Faoin rogha seo, choinneodh an Coimisiún an status quo agus ní dhéanfadh sé aon bheart beartais ná dlí.

Rogha 1 - Bearta neamhreachtacha ("reachtaíocht bhog"). Faoin rogha seo, bhainfeadh an Coimisiún úsáid as ionstraimí beartais bhoig (e.g. teachtaireachtaí léirmhínitheacha, tacú le tionscnaimh féinrialála agus gníomhaíochtaí caighdeánúcháin ar fud an Aontais) d'fhonn an trédhearcacht a fheabhsú agus an ilroinnt a laghdú.

Rogha 2 - Gníomh reachtach de chuid an Aontais chun comhaontú SOG-IS a shíneadh chuig na Ballstáit uile. Faoin rogha beartais seo, bheartódh an Coimisiún gníomh reachtach chun an comhaltas a shíneadh go dlíthiúil chuig na Ballstáit uile.

Rogha 3 - Creat ginearálta an Aontais Eorpaigh um dheimhniú i ndáil le slándáil TFC. Tugtar le tuiscint leis an rogha seo go ndéanfaí creat Eorpach um Dheimhniú i nDáil le Slándáil TFC a bhunú (lena náirítear grúpa saineolaithe comhdhéanta d'údaráis náisiúnta) trí chur le scéimeanna um dheimhniú i ndáil le slándáil TFC atá ann cheana, a mhéid is féidir. Go bunúsach, thabharfaí leis an gcreat seo scéimeanna an Aontais Eorpaigh um dheimhniú a bhunú a bheadh inghlactha ar fud an Aontais.

Is é atá sa rogha thosaíochta meascán de Rogha 2 do ENISA agus Rogha 3 don deimhniú.

Cé hiad na páirtithe leasmhara éagsúla? Na páirtithe leasmhara éagsúla agus na bearta is rogha leo

Is é is dóigh gur díol sásaimh do thromlach mór na bpáirtithe leasmhara sna hearnálacha uile (na Ballstáit, lucht tionscail, institiúidí an Aontais, lucht taighde) a ghlac páirt sna comhairliúcháin an rogha thosaíochta toisc go bhfuil siad i bhfabhar ENISA a atreisiú agus creat Eorpach um dheimhniú i ndáil le slándáil TFC a chruthú.

Go háirithe, bhí comhdhearcadh ann maidir leis an ngá atá le gníomhaireacht dhea-fheidhmitheach de chuid an Aontais Eorpaigh a bheith ann (ar a laghad) a mbeadh sainordú buan aici, a mbeadh acmhainní leordhóthanacha aici agus a mbeadh sainordú aici aghaidh a thabhairt ar na dúshláin i ndáil le cibearshlándáil atá ann cheana agus a bheidh ann sa todhchaí. Tá comhaontú ann i gcoitinne i measc na bpáirtithe leasmhara maidir le creat Eorpach inscálaithe deonach a fhorbairt.

Ó thaobh an tionscail de, tá tacaíocht á tabhairt don réiteach seo maidir le deimhniú ag gnólachtaí atá faoi réir ceanglais deimhniúcháin cheana, agus a bhainfeadh leas as sásra a chuirfí ar fáil ar fud an Aontais bunaithe ar aitheantas frithpháirteach a thabhairt do dheimhnithe. Tá tacaíocht á tabhairt dó ag FBManna, arb iad is mó a bheadh thíos leis dá mbeadh orthu dul i mbun próisis deimhniúcháin éagsúla sna Ballstáit éagsúla nó i gcás ina bhfuil an ceanglas sin orthu cheana. Thug roinnt Ballstát, iad sin atá ar bheagán acmhainní go háirithe, agus roinnt ionadaithe ar an tionscal agus ar institiúidí an Aontais tuairimí dearfacha uathu maidir le rogha 3 do ENISA.

C. Tionchar na rogha tosaíochta